lflage/wiki-talks huggingface dataset:
Vita:Érme

message: Kivettem a lűdiai érmék öntött voltáról való megjegyzést, ezeket már verték, ez a hátlapon látható quadratum incusumból látszik.Data Destroyer 2007. június 5., 11:58 (CEST)
Izé... Bárki bármit is mond, az a lűd pénz bizony hagyományos verőtöves eljárással készült. Ez egyrészt látszik az érme, illetve az ábrázolás formáján is (hogy mást ne említsek, hiányzik az érméről az öntőcsap helye, ti. annak a csatornának a nyoma, amin keresztül a megolvadt fémet az öntőformába öntötték. Ennek helye a korai római asokon jól megfigyelhető, pl. itt, felül: . Az éremkép jellege is más egy öntött pénznél, mint egy vertnél. A másik dolog, amiből tisztán látszik, hogy a lűd pénz már vert technikával készült, az a hátlapi quadratum incusum, íme néhány: . Ez nem monogram, hanem az alső verőtövön egyszerűen néhány, négyszögű kiemelkedést képeztek ki, amelyek funkciója roppant egyszerű volt: nem csúszott le a lapka a verőtőről, miután rávertek a nagykalapáccsal :). Data Destroyer 2007. június 5., 15:59 (CEST)
replies: text: A következő ember, aki revertelne, az tegye refként oda a forrást, amire alapozza a gondolatát. (Ha nem revertel senki, akkor is jó lenne külső (inline) forrás, hiába nagyon meggyőző DD érvelése). ÜDv--Dami reci 2007. június 5., 16:08 (CEST)
Ez biz igaz, pótlom is: ugye a numismatics oldala már lüdiai pénverést említ (a pecsét butaság): . Offline forrásként megemlíteném Káplár László: Mit kell tudni a numizmatikáról című könyvét. A fentebb említett google-linkhez hasonlót tucatszám tudnék hozni még, de szerintem abból a pár száz éremből is látszik, hogy voltaképp mi is az a pár négyzet alakú bemélyedés a Kr. e. 5-4. századi érmék hátulján :) Data Destroyer 2007. június 5., 16:19 (CEST)

text: A képen látható sztatér (VI. sz) vert. A legelőször készült (VII. sz.) lűd érmékről írtam, h öntöttek, erről nincs kép. Később is a kisebb címleteket inkább öntötték, a nagyobbakat inkább verték. Timur lenk disputa tettek 2007. június 5., 16:28 (CEST)
Itt  is vert lüdiai pénzekről van szó, mégpedig a Kr. e. 7. századból. Mutatnál nekem forrást az öntéses eljárással készültekre? Bevallom, én még nem hallottam róluk, hadd okosodjak kicsit :) Data Destroyer 2007. június 5., 16:31 (CEST)
Sőt itt  is vert érmekről van szó (ez a képen egyértelműen látszik). Öntött pénz? Lehetséges, de szerintem inkább formába öntött nemesfémről lehet szó, az első, mai pénzre hajazó érem a római aes grave. Az öntött pénzhelyettesítő inkább a római aes rudaere hasonlíthatott (, aes signatum, aes rudae) Nem találtam nyomát viszont a lüdiai párhuzamnak... Data Destroyer 2007. június 5., 16:36 (CEST)
thread_title:  Néhány ókori pénzérméről 

message: Túl szűk ez a cikk, ez csak a pénzérmékről szól, de kategorizálva már a cím szerint vannak. Hiányoznak a cikkből az érdemérmek, sportérmek és egy csomó más dolog. Ahogy a :Kategória:Érme is. Paulus Pontius Crassus vita 2011. július 7., 14:00 (CEST)
Ráakadtam az Érem cikkre, ez részben válasz. Ezek szerint a :Kategória:Érmek hiányzik. Az volt a zavaró, hogy az Érme a :Kategória:Pénzérmék része. Paulus Pontius Crassus vita 2011. július 7., 14:11 (CEST)
thread_title:  Az érme nemcsak pénzérme
Vita:Neuschloss Kornél

message: A cikkből áthoztam az alábbi forrás nélküli idézetet:
"A 2001-ben Európa Nostra díjjal elismert állatkerti Elefántházat 1912-ben vehették birtokba az állatok. Az Állatkert 1909 és 1912 közötti nagy átépítésének tudományos programját dr. Lendl Adolf dolgozta ki, ám a műszaki munkálatokat, így az összes építkezést is dr. Neuschloss Kornél irányította. A ma is meglevő épületek többsége ebben az időszakban épült, közülük kettő Neuschloss tervei alapján, ám legnagyobb részüket Kós Károly és Zrumeczky Dezső tervezte.
Neuschloss nemzeti ügynek tekintette az Állatkert felújítását és így a terveket önzetlenül, díjmentesen készítette el. A korabeli építészeti irányzatnak megfelelően az állatkertek épületeinek stílusa tükrözte a benne lakó állatok eredeti élőhelyének építészeti jegyeit, így az Elefántház keleti hangulatot idéz beltéri falfestményeivel, majolika díszeivel és tornyával. A tervező a lélegzetelállító hatást különféle nemes anyagok, mint a színes zománcos csempék, Zsolnay pirogránit díszek és eozinmázas állatfigurák, színes üvegablakok, különféle terméskövek alkalmazásával érte el. Az épület tömzsi, robosztus vonalait jól egyensúlyozta a karcsú, légies, 31 méter magas torony. Az épületet egyébként sokáig "Vastagbőruek házának" nevezték az ott tartott állatok után. Az Elefántház a második világháborút nagyobb sérülések nélkül vészelte át, állapota azonban azóta fokozatosan romlott. A felújítás előtt a külső vakolata szinte teljesen hiányzott, nem volt biztonságos a kezelőfolyosója, a belső még megmaradt freskókat vastag vakolat takarta el, az ablakok egykori színes ólomüvegei hiányoztak, a fűtés- és csatornarendszer elavult, az épület belseje sötét, nyirkos és egészségtelen volt. A kifutó berendezése sivár volt, amelyet mindössze egy nagyon sekély, kis dagonyázó fürdőmedence tagolt. Az épület felújítása halaszthatatlanná vált.Az 1997-ben kezdődött rekonstrukció során – melyet fővállalkozóként a Magyar Építők Rt. és a Rezonátor Kft. mint társvállalkozó végzett. A felújítási terveket Kugler Katalin, a belső tér terveit Anthony Gall készítette."
--Hkoala  vita 2007. június 5., 12:18 (CEST)
thread_title:  Idézet
Vita:Berény Róbert

message: :Csörföly D  Csörföly D 2007. június 5., 12:59 (CEST)
thread_title:  Megjegyzés 

message: Ez a legszebb karácsonyi ajándék. http://mno.hu/grund/hazatert-az-eleszettnek-hitt-bereny-robert-kep-1260274 -andy 2.242.224.43 (vita) 2014. december 3., 16:49 (CET)
thread_title:  Egy álom vált valóra. Én szótlanul. 

message: A betett festmények címei lektorálandóak, ugyanis más-más forrásokban más-más elnevezések szerepelnek. A galéria kicsi ahhoz, hogy minden festménynél mindegyik cím fel legyen tüntetve, így el kell dönteni, hogy melyik forrásból melyik cím szerepeljen a szócikkben lévő galériában, és miért az. Az általam szerkesztett utolsó változatban (2024. február 1., 15:17) az a képek címe, amit a betett fájlok forráshelyei megadnak, azért mert a betett fájlok forráshelyei jelölik meg pontosan azt a címet, amit a képek kaptak náluk. Lehet, hogy a Virág Judit Galéria, vagy a Kieselbach Galéria tudja jól a pontos címeket, de akkor ezt alá kell támasztani és megfelelő módon dokumentálni, nem csak kapkodva átírogatni. Az alternatív címeket meg a képek leírólapján kell rögzíteni. Hungarikusz Firkász Ide írkássz! 2024. február 1., 15:24 (CET)
replies: text: A festmények cserélve lettek. A Virág Judit Galéria által adott címek lettek elhelyezve a képaláírásban.

text: Kérném a sablon levételét!  Tegzes vita 2024. február 1., 22:41 (CET)
thread_title:  Lektorálandó
Vita:Euklideszi tér (lineáris algebra)

message: A tartalmához nem értek, de stilárisan ez valóban jegyzet és nem lexikoncikk. SyP 2007. június 5., 14:08 (CEST)
thread_title: Untitled

message: "Skaláris szorzattal már mindenki találkozott középiskolában, ez a vektorok bizonyos fajta szorzata, amelynek eredménye egy valós szám. Ennek segítségével tudtuk megfogni a vektor hosszának fogalmát is, vagyis a vektor önmagával vett skalárszorzatának négyzetgyökét értettük alatta. (Természetesen a vektor koordinátáival is ki tudtuk fejezni a hosszat, Pitagorasz-tételének segítségével, de a két módszer szinte egy és ugyanaz, csak mást sejtünk mögötte./A Pit. tételt ezzel is be lehet bizonyítani/).
Mivel a lineáris algebra, valamint az analízis is absztrakt vektorterekben dolgozik, felmerült az igény e szorzat általánosítására. Tehát a skaláris szorzatról nem megmondjuk, hogy hogyan kell képezni, hanem csak bizonyos tulajdonságait mondjuk ki, a szorzat minden vektortérben lehet más és más (Sőt vektorterenként nem csak egyet lehet!). Például egy adott (a,b) intervallumban folytonos függvények megfelelő műveletekkel bevezetett vektorterének skaláris szorzata lehet a függvények (a,b) intervallumon vett integráljainak szorzata, de akár a megszokott valós számtest feletti (síkvektorokkal izomorf) vektortér a szintén szokásos koordinátánkéni szorzattal. 
Ennek további előnye, hogy a vektorok hajlászögét is ki tudjuk számítani (Tehát a folytonos függvényekét is, aminek így első hallásra nem sok értelme van), valamint hosszukat."
Nem tartozik a szócikkhez, ezért áthozam ide. --Hkoala  vita 2007. június 6., 10:09 (CEST)
thread_title:  Motiváció a skaláris szorzat általánosítására (szócikkből áthozva)
Vita:Városháza (egyértelműsítő lap)

message: Most kellene egységesíteni az elnevezéseket, amíg csak ennyien vannak: a hat városháza címe háromféle: a) Városháza (város) 3 db b) ...i Városháza 2 db c) ...i városháza 1 db. --Hkoala  vita 2007. július 19., 21:42 (CEST)
replies: text: És melyik legyen? Szerintem a ...i városháza emberközelibb. Villy/diszkássön 2007. július 24., 04:30 (CEST) (fél 5)
thread_title:  Elnevezések egységesítése
Vita:Tiencsin

message: Miért nem magyar átírással szerepel? 193.224.222.29 2007. június 5., 15:02 (CEST)
replies: text: Így döntött a közösség. Ld. itt Szutyok 2007. június 7., 08:38 (CEST)
thread_title:  Kérdés 

message: Magyar Kürtőskalács Csaba írta, hogy a városról van egy lapja saját élményei alapján: http://tianjin.extra.hu/web/ Hasznosnak néz ki, ha valaki ilyesmit keresne. – grin ✎ 2008. május 5., 20:31 (CEST)
thread_title:  Magyar Szemmel
Vita:Ludwig von Welden

message: Nem azért töröltem ki, mert nem volt az, hanem mert a személyek nevéhez nem szoktuk odaírni, hogy doktor, professzor, tábornok stb. A szócikk szövegébe persze lehet erről írni. Viszont mégiscsak jó lenne rá forrás, mert a komment alapján inkább következtetésnek tűnik, még ha megalapozott is. – Gondnok vita 2009. január 14., 17:08 (CET)
thread_title:  Doktor
Vita:Albánia az első világháborúban

message: "1918 szeptemberére az antant Thesszaloníki vonaláig szorította vissza a központi hatalmakat"... Már rég szerettem volna megkérdezni, mit is kéne ezen érteni. Szaloniki ekkor már elég régen az antant kezén van és egyébként is kikötő, hogyan lehetne idáig visszaszorítani a központi hatalmakat? Bakafant 2007. június 5., 18:04 (CEST)
replies: text: Neked alighanem igazad vagyon, akkoriban már javában Albániában jártak, a cikk azonban 1916 februárjáig van kidolgozva rendesen (azaz az eggyel fentebbi bekezdésig), utána szerkesztési nézetben látsz egy bekommentelt fejezetcímet, ami az alatt van, még nem lett rendesen megírva. Erre utaltam egyszer, hogy az első világháborús Albániát már be kellene fejezni egyszer. Pasztilla 2007. június 5., 21:14 (CEST)
Ez itten fent egyben szolgáljon a csonksablon visszahelyezésének indokául is, közel három évnyi periódus nincs rendesen megírva. Pasztilla 2007. június 19., 18:39 (CEST)
thread_title: visszaszorítás
Vita:Yes (együttes)

message: Már korábban átolvastam, és mivel többször nyertem helyesírási versenyt, szerintem már nem szorul javításra :D Diaby (bocs, hogy nem vagyok bejelentkezve).
replies: text: Nem is annyira helyesírási, mint inkább stilisztikai a szöveg gyengesége. „Ez az album kicsit rockosabb, közérthetőbb, így igen híres.” Szerinted ez a mondat oké? --Opa  vita 2007. június 17., 23:51 (CEST)
Javaslom, hogy kerüljön bele az ABWH legalább a diszkográfiába (a szócikk alján lévőbe is), az An evening of Yes Music plus-szal együtt. Mivel ezek is Yes lemezeknek számítanak. A legtöbb hivatalos diszkográfia és kiadvány is Yes-anyagoknak tartja őket. Az ABWH II, mint Union, hiányzó részei is napvilágot láttak (pl kislemezen), azok a Yes-számok, melyek a második ABWH lemezen lettek volna, pl.: Vultures és egyebek. Azóta ezek is a törzs anyag szerves részei. – Kerdojel vita 2008. december 17., 14:32 (CET)
thread_title:  Korrekció 

message: A történeti szakaszok egyesével lesznek megírva, jócskán kibővítve, így előfordulat, hogy egyes részletek kimaradnak, egyesek meg többször szerepelnek. Néhány héten belül vége lesz, és megy a kiemeltszavazásra. Diabytalk to me 2007. december 31., 14:01 (CET)
Mindenkit kérek, hogy ne vegye le róla a tatarozás-sablont, mivel az átrendezés miatt vannak átfedések a fejezetek tartalma között. Néhány héten belül (na, ezt már ígértem ugyanitt :)) befejezzük! Köszönöm! Diabypaláver 2008. január 31., 15:14 (CET)
thread_title:  Tatarozás 

message: Az irányelvek: :Wikipédia:Hogyan használd a kategóriákat?#Mire ügyelj a szócikkek kategorizálásakor? szerint A cikkek ne legyenek egyszerre tagjai ugyanazon kategóriának és annak alkategóriáinak, ha lehetséges. Itt lehetséges, hiszen a :Kategória:Yes benne van a :Kategória:Progresszív rock-együttesek-ben. Megjegyzésben írtam, hogy itt a dupla kategorizálás megszüntetéséről van szó, ami megfelel ennek a wikipédia szokásnak. A változtatás kommentár nélküli visszavonása csak vandalizmus esetén elfogadható, ez pedig nem volt az. Paulus Pontius Crassus vita 2009. március 6., 12:52 (CET)
replies: text: Elnézést kérek, véletlen visszaállítást nyomtam visszavonás helyett. Elolvastam, oké, elfogadom. Diabypaláver 2009. március 7., 15:01 (CET)
thread_title:  Dupla kategorizálás 

message: Forráshivatkozásokkal gazdagon megtűzdelve akár kiemeltre is lehetne fejleszteni a szócikket, ha lenne hozzáértő szerktárs. :)
thread_title:  Források?
Vita:Aida (opera)

message: Elolvastam a történetét, mert collegium musicumra kellett írni pár kérdésre választ. Egész izgalmasnak tűnik. Meg lehet ezt most valahol nézni? Nem tudjátok? Valaki?
replies: text: Tavasszal ment az Erkel színházban. Nyáron szünet van ugye és az Erkelt jövőre felújítják, de az Operában vagy a Tháliában lehet, hogy fogják adni. Nézd meg a fidelio.hu-t vagy a jegymester.hu-t. Üdv, Totya (vitæ) 2007. június 6., 11:56 (CEST)
thread_title: Untitled
Vita:51-es körzet

message: Igaz, nem katonai jelentőségű, csak néhány spagettiwestern helyszíne lehetett talán. A kapcsolat mindössze annyi, hogy az  Area 66 építmény egy ufó múzeum lett végül.SzaladdinKérlek, hogy a szócikk vitalapján írj! 2022. július 31., 09:00 (CEST)
thread_title: Yucca Valley
Vita:Evangeline Lilly

message: Nem kellene olyanokat beleírni, hogy jelenleg ezt vagy azt csinálja, meg olyat, hogy 3 évvel ezelőtt. Jövőre már 4 lesz,de ki fogja azt tudni? Ha nem fontos kár beleírni, ha fontos akkor meg nem így. Uff.
thread_title:  Idősíkok
Vita:Peking–Tiencsin nagysebességű vasútvonal

message: félig magyar a cím? SyP 2007. június 5., 20:56 (CEST)
Van elfogadott fordítása ennek: "High Speed" ?
Tükörfordítással persze le tudom fordítani...
--b.zsolt 2007. június 5., 21:03 (CEST)
Szerintem halálpontosan nagysebességűt jelent. SyP 2007. június 5., 22:25 (CEST)
Rendben!--b.zsolt 2007. június 5., 22:40 (CEST)
thread_title: Untitled
Vita:Kazanyi nemzetközi repülőtér

message: Nem kazányi az? SyP 2007. június 5., 21:06 (CEST)
A rendelkezésre álló iskolai atlaszok és a fiam középiskolai földrajztanára szerint hivatalosan Kazán! (Tatárföld (Tatár Köztársaság) fővárosa és mint ilyet illendő a tatár nevén hívni!) De tölem lehet bármi!  Ez ideig, én a Kazány név melett voltam, de a fiam tanárbácsija meggyözött! Texaner 2007. június 5., 21:54 (CEST)
Nos, mindenesetre a Tatárföld meg a Kazány cikkel konzisztensen kéne megoldani. SyP 2007. június 5., 22:26 (CEST)
Ha tényleg így van, célszerűnek látszik a Kazány szócikket átnevezni Kazán-ra, és a Kazány-ból átirányítani oda. misibacsi 2007. június 6., 14:24 (CEST)
Hoppá! Most látom, hogy már van kazán szócikk, és az a fűtőberendezésről szól... :-)
Akkor a város neve Kazán (város) legyen, és szükség lesz egy egyértelműsítő lapra. misibacsi 2007. június 6., 14:26 (CEST)
replies: text: Ugyanezt kérdezném én is, Kazán vagy Kazány? - Tündi vita 2013. január 26., 21:23 (CET)
Kazany: ez a helyes magyar névforma (OH 896. o.). --Pagonyfoxhole 2013. január 26., 21:28 (CET)
 Az OH. szerint Kazany, a Cartographia-féle világatlasz szerint pedig Kazán. ✮ Einstein2 vitalap 2013. január 26., 21:29 (CET)
Ezt a kört már 2007-ben megfutottuk: Vita:Kazány – Texaner vita 2013. január 26., 21:48 (CET)
A helyes forma Kazán, az OH. szerkesztői több mint egy évtizeddel korábbi hivatalos döntésről nem vettek tudomást. A Kazán (település) vitalapján források is vannak. --Peyerk vita 2013. január 29., 08:22 (CET)
thread_title: Kazán vagy Kazány
Vita:Szurikáta

message: :A lexikon tömör ismeretterjesztő mű.
replies: text: A Wikipédia biztosítja az áttekinthető tagolás lehetőségét.

text: Az "Érdekességek" bármilyen más írásban remekül megvannak, de nem egy lexikonban.

text: Az érdekességek ugyanis egymással össze nem függő dolgok, állítások, amiket csak az "Érdekességek" fejezetcím kapcsol össze.

text: Az "érdekességek" szerkesztője nem veszi magának a fáradságot, hogy elgondolkozzon: vajh a cikk melyik részébe mi tartozik az "érdekességek"ből.

text: Lehet, hogy egyes közlések sehová sem sorolhatók. Nos, ezekre általában semmi szükség egy LEXIKONban.

text: Remélhetőleg lexikont akarunk írni és nem emlékkönyvet, amibe mindenki úgy ír bármit, ahogyan akar.--Linkoman vita 2008. szeptember 25., 19:01 (CEST)
thread_title: Érdekességek = a lexikon halála
Vita:Istvántelki Főműhely

message: A hivatkozott forrásban Iványi azt írja, hogy gr. Károlyi Sándor tulajdona volt a terület. Ez helyes. (István gróf már 1881-ben meghalt!) És egy kisebb rész, mintegy 30 magyar hold, az Országos Magyar Gazdasági Egyesület tulajdona volt, amit KS ajándékozott nekik. Sőt ― ezt szinte nem hozza egyetlen irodalom se ―, 1430 négyszögölet már 1889-ben kisajátított a MÁV a hosszú telek Pest-városhatárnál lévő sarkából, hogy közvetlen kanyarodási lehetőséget építhessen ki Vác felől Óbuda irányába. Ezt az ívet korabeli a térképek tanúsága szerint a főműhely építésekor számolták fel.
Talán annyit még érdemes hozzá tenni, hogy a Gyermekmenhely Egylet javára haszonélvezeti joggal volt megterhelve Istvántelek, ami agrárjótékonysági intézményt működtetett a területen.
A Gyáli tavat már bő hatvan éve lecsapolták. Mocsárnak legfeljebb csak a nyoma lehetett itt; javarészt futóhomokos, Pest felé pedig kavicsis talaj formájában. Újpesten pedig már régen utcák voltak rajt!
Iványi egyébként ― igen valószínű ― csak egyetlen forrást használt. Legalábbis az archív képek és a szövegek egyértelműen Csizmadia könyvére utalnak. Ezt egészítette ki egy helyszíni fotóval, építőmérnöki meglátásaival és felvetéseivel.
________________________
Köszönöm!
Ez egy nyers cikk, amit valaha újságba szántam, de nem nem fejeztem be, mivel le sem adtam, most kerestem még némi infót, nemsokára bővítem, belefogalmazom, amit írtál.
_________________________
Szívesen.
-:)
.
thread_title: Untitled
Vita:Igazságügyi palota (Brüsszel)

message: "Nem is tudtak volna jobb helyet választani az Igazságügyi Palota számára." - nem lexikonba való megjegyzés, ezért áthozam ide. --Hkoala  vita 2007. június 6., 10:28 (CEST)
thread_title:  Cikkből kivágva
Vita:Szarka

message: Az angol cikk szerint a Pica pica az "European magpie", és a magpie önmagában is szarkát jelent. Eltérnek az elnevezések, vagy csak pontatlanságból maradt ki a magyar névből az "európai"? – Tgrvita•IRC•WP•PR 2008. augusztus 23., 13:03 (CEST)
Megkésve bár, de törve nem: Az angol változat gyakran teszi a madárnevek elé a European jelzőt, hogy ezzel különböztessék meg az európaihoz hasonló és az európai madárfajokat, ám ez nem változtatja meg magyar elnevezését.– Porbóllett vita 2015. december 26., 19:30 (CET)
thread_title:  európai?
Vita:Dózsaváros (Veszprém)

message: * a Tizenháromváros név érdekes, honnan ered?
* miért lehetett csak nehezen megközelíteni a viadukt építése előtt? kevés utca vezet oda, vagy miért? (városrésszel kapcsolatban ritkán látam eddig a „nehezen megközelíthető” jelzőt).
– Alensha  üzi 2007. június 6., 17:48 (CEST)

message: Szia!
1. A Tizenháromváros tényleg érdekes. Én is az interneten találtam az elnevezést.
2. A Dózsavárosba mostanság se vezet fel sok út, csak a Viadukt, a völgyön keresztül, meg a Vár lábától indul egy út. Gondolom, régebben ezeket az utakat még nem építették ki rendesen.
Egyébként te is veszprémi vagy?
replies: text: Köszi a választ. Én miskolci vagyok, de érdekelnek más városok is, örülök, amikor részletezni kezdik valamelyiket itt a wikin. Esztergom, Győr vannak még elég szépen kidolgozva, lassan bele kell húznom nekem is a miskolcos cikkekkel, mert rég lehagyott ez a sok dunántúli :) – Alensha  üzi 2007. június 6., 19:04 (CEST)

text: ) :) :) :D
thread_title:  válasz
Vita:Nemeskéri Kiss Miklós

message: Volna egy kérdésem: A cikk szerintem nagyon alaposan feldolgozza az ezredes történetét. Ugyanakkor tudomásom van arról, hogy a Nemeskéri család kifejezett kérése , hogy az ezredes nevét következetesen Nemeskéri-Kiss Miklós formában használják. Ez annyira igaz, hogy amikor egy utat neveztek el róla Gödön, akkor a család levélben azt írta, hogy az ezredes nevét csak ott lehet használni, ahol Nemeskéri-Kiss Miklós módon emlékeznek róla.
Ezek után merült fel bennem a kérdés, hogy nem kellene-e ezen szócikkben is a kötőjeles formát használni mindenhol?
Egy helyen ezt javítottam, de aztán rátaláltam erre a vitalapra és gondoltam inkább először beszéljük meg.  GregII
replies: text: A forrásokban így találkoztam az ezredes úr nevével. A család hazai ága – mint ezt jelzem – valóban a kötőjeles változatot használja, a francia ág szerint mindíg a "Nemeskéri Kiss" változattal találkoztak, a kötőjeles változatról tőlem hallott erről először (M. Miklós de Kiss de Nemeskér). Beszerzem a magyar leszármazottak címét és megpróbálom tisztázni...– Fekist vita 2008. február 14., 22:33 (CET)

message: A szócikkből áthelyeztem ide Mpista szabálytalan bejegyzését (– Fekist vita 2008. február 14., 22:33 (CET)):
* Nemeskeri Kiss Margit "EMLEKEIM" c.könyve. Kairosz kiado 2007 Ebben az iro megemlekezik a nagyapjärol.
* Vorosmarty Geza cikke a Magyar Nemzet 1982 okt.20 szamaban "Egy külonos fizetöeszkoz" c. Ebben arol ir, hogy N. Kiss Miklos jogot           kapott penzermek kibocsatasara. amit fizetoeszkozkent hasznaltakbizonyos korzetben. Lyen penzerme lathato a zolyomi muzeumban is.
* "Vasarnapi Ujsag" 25 sz.1902! 49. evfolyamban N. Kiss Miklost meltato cikk teljes oldalon, a halala utan.
* UJ TUKOR 1979.10.sz."Magyar rebellis,francia grof c. Bajomi Lazar Endre cikke.
* Magyar Nemzet 1982 okt. 20.szamaban Bajomi Lazar Endre cikke "Nagy idok tanuja" c. 
* Hadtorteneti Kozlemanyek 1957.70-82 oldalon Balazs Jozsef szds. cikke "Adatok a Kossuth emigracio tortenetehez" c. Ebben feldolgozta a Hadtorteneti Intezet Leveltaraba bekuldott 700 db. levelet, ami a Nemeskeri Kuriabol meg megmaradt a TSZ idokbol.
* N. Kiss Miklos megvasarolta  Vegles varat 1870-ben, es 1902-ben eladtak az orokosei. A varrol ismertetes talalhato;                  *Matulak  MIhaly; "Vegles vara" 1904 Besztercebnyan kiadott konyvecske 169-173 oldalan. Ir N. kiss miklosrol es Magyarorszagra teledult egyik fiarol; N. Kiss Palrol, aki kesobb Zolyom vm. foispanja volt, majd foldnuvelesugyi allamtitkar
*Varju Elemer "Magyar varak" c. konyve 194-195 oldalon ket kep a varrol.
*Megjegyzes;az alabbi E-mail cimen a kozolt hivatkozasok feldolgozasahoz az anyag a szerkeszto rendelkezesere all: oszi@gmx.net Tisztelettel; mpista
thread_title: További forrásanyag
Vita:Perczel Miklós (honvédezredes)

message: Tudja valaki hol van P. Miklós sírja? Baján? 
Ha lenne vkinek fényképe vagy pontos inormációja erről, jó lenne ideírni.
– PlasmaZebulon vita 2009. március 7., 23:54 (CET)
Halálának helyes időpontja 1904.03.14. (Baja, halotti anyakönyvek 123/1904)
thread_title:  Hol van a sír?